DOLOŽKA ZLUČITEĽNOSTI

návrhu nariadenia vlády Slovenskej republiky o pravidlách pre fungovanie trhu s elektrinou
s právom Európskych spoločenstiev a právom Európskej únie

1.	Navrhovateľ nariadenia vlády SR:
Úrad pre reguláciu sieťových odvetví.

2.	Názov návrhu nariadenia vlády  SR:
Nariadenie vlády Slovenskej republiky, ktorým sa ustanovujú pravidlách pre fungovanie trhu s elektrinou

3.	Záväzky Slovenskej republiky vo vzťahu k Európskym spoločenstvám a Európskej únii:
a) identifikácia predmetu návrhu právneho predpisu z pohľadu Zmluvy o pristúpení Slovenskej republiky k Európskej únii, najmä z Aktu o podmienkach pristúpenia a jeho príloh a z hľadiska plánu legislatívnych úloh vlády Slovenskej republiky:
- Zo zmluvy o pristúpení Slovenskej republiky k Európskej únii nevyplývajú vzhľadom na predmet návrhu žiadne osobitné záväzky.
- Návrh právneho predpisu nie je uvedený v Pláne legislatívnych úloh vlády Slovenskej republiky na rok 2005.

b) identifikácia záväzkov vyplývajúcich z návrhu gestorstva smerníc:
- V oblasti trhu s elektrickou energiou vyplýva z uznesenia vlády SR č. 983 zo 14. októbra 2003 k návrhu na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov a návrhu systému predbežnej notifikácie všeobecne záväzných právnych predpisov preberajúcich smernice pre účely povinného oznamovania Komisii Európskych spoločenstiev vyplýva povinnosť prebrať smernice Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrinou, ktorou sa zrušuje smernica 96/92/ES.
    
4.	Problematika návrhu nariadenia vlády SR:
 Smernica Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrinou, ktorou sa zrušuje smernica 96/92/ES.
Nariadenie Európskeho parlamentu a Rady (ES) č. 1228/2003 zo dňa 26. júna 2003 o podmienkach pre prístup do siete pre cezhraničné výmeny elektriny (Ú. V. EÚ L 176, 15.07.2003) v znení nariadenia Rady (ES) č. 1223/2004 zo dňa 28. júna 2004 (Ú c. EÚ L 233, 02.07.2004).
Smernica  Európskeho parlamentu a Rady 2001/77/ES z 27. januára 2001 o podpore  elektrickej energie vyrábanej z obnoviteľných zdrojov energie na vnútornom trhu s elektrickou energiou.

5.	Stupeň zlučiteľnosti návrhu nariadenia vlády SR s právnom Európskych spoločenstiev a právom Európskej únie:
Vzhľadom na vnútroštátny charakter upravovanej problematiky je posudzovanie stupňa zlučiteľnosti návrhu nariadenia vlády SR s právom Európskej únie a Európskych spoločenstiev bezpredmetné.

6.	Gestor:
Úrad pre reguláciu sieťových odvetví.

7.	Účasť expertov pri príprave návrhu vládneho nariadenia a ich stanovisko k zlučiteľnosti návrhu nariadenia vlády s právom ES/EÚ:
Pri príprave návrhu nariadenia vlády  sa nezúčastnili žiadni experti .